CELEX: 62011TN0014
Language: hu
Date: 2011-01-11 00:00:00
Title: T-14/11. sz. ügy: 2011. január 11-én benyújtott kereset — Timab Industries és CFPR kontra Bizottság

12.3.2011   
            
            
               HU
            
            
               Az Európai Unió Hivatalos Lapja
            
            
               C 80/22
            
         2011. január 11-én benyújtott kereset — Timab Industries és CFPR kontra Bizottság
   (T-14/11. sz. ügy)
   2011/C 80/42
   Az eljárás nyelve: francia
   
      Felek
   
   
      Felperesek: Timab Industries (Dinard, Franciaország), és Cie financière et de participations Roullier (CFPR) (Saint-Malo, Franciaország) (képviselő: N. Lenoir ügyvéd)
   
      Alperes: Európai Bizottság
   
      Kereseti kérelmek
   
   A felperesek kérik a Törvényszéket, hogy:
   
               —
            
            
               semmisítse meg a határozatot;
            
         
               —
            
            
               a Bizottságot kötelezze az összes költség viselésére.
            
         
      Jogalapok és fontosabb érvek
   
   A felperesek a 2010. november 17-i bizottsági határozat megsemmisítését kérik, amely hallgatólagosan megtagadja a COMP/38.866 ügyben, a foszfáttartalmú takarmány európai piacán létrejött kartellt érintően a Bizottság által indított eljárásra vonatkozó bizottsági dokumentumokhoz való hozzáférést.
   Keresetük alátámasztása végett a felperesek két jogalapra hivatkoznak.
   
               1.
            
            
               Az első, az indokolási kötelezettség megsértésére alapított jogalap, mivel a Bizottság nem válaszolt a vitarendezési eljárás végén elfogadott C(2010)5004 végleges határozat címzettjeit érintő, a valószínűsített bírságösszeget megállapító határozatához (határozataihoz) való hozzáférés iránti, megerősített kérelemre.
            
         
               2.
            
            
               A második, téves jogalkalmazásra és nyilvánvaló értékelési hibára alapított jogalap, mivel a Bizottság a dokumentumokhoz való hozzáférés iránti kérelem vizsgálatára irányuló eljárás során a hozzáférés megtagadásának igazolásaképpen az 1049/2001 rendelet (1) 4. cikke (2) bekezdésének első és harmadik francia bekezdésére, valamint 4. cikke (3) bekezdésének második albekezdésére hivatkozott. A felperesek álláspontja szerint a kért dokumentumok:
               
                           —
                        
                        
                           nem állásfoglalások, hanem határozatok, amelyek tekintetében nem megállapított, hogy azok hozzáférhetővé tétele a döntéshozatali eljárást súlyosan veszélyeztetné;
                        
                     
                           —
                        
                        
                           nem tartalmaznak érzékeny kereskedelmi adatot;
                        
                     
                           —
                        
                        
                           nem kapcsolódnak ellenőrzéshez, vizsgálathoz és könyvvizsgálathoz.
                        
                     
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.)